En 34-årig mand blottede sig flere gange i Vingårdsgade i Aalborg. Det gik ud over en 28-årig kvinde der kom cyklende. En bil kørte op på siden af den kvindelige cyklist, og i bilen sad den 34-årige mand og onanerede. Kvinden flygtede ind i nærmeste opgang, mens blotteren kørte forbi opgangen flere gange. Efter episoden kunne kvinden oplyse bilens registreringsnummer til politiet, som ringede til manden. Han har overfor politiet erkendt at have blottet sig overfor kvinden. Vagtchefen hos Nordjyllands Politi Henrik Bech oplyser, at manden vil blive sigtet for blufærdighedskrænkelse.

Opsummering:
Tirsdag formiddag var en blotter løs i Vingårdsgade i Aalborg.

 